**Н Ч "Б О Р Ц И З А С В О Б О Д А - 1946"**

**кв. Василевско гр. Троян**

**О Т Ч Е Т**

**ЗА ДЕЙНОСТТА ПРЕЗ 2023 ГОДИНА**

Читалищата са били крепост на духовността, защото и в най-тъмните времена там народът открива важни книги, среща се с изкуството и развива своя талант. То пази просветата и традициите. Нашето читалище задоволява културните потребности на гражданите от квартала. Осъществява дейността си съгласно утвърден план, свързан с развитието, обогатяване и запазване обичайте и традициите на българския народ.

Библиотеката разполага с 2 686 тома художествена литература. Имаме регистрирани 34 читатели, от които 11 са до 15 годишна възраст. По-активни са възрастните хора. През 2023 година са раздадени 79 книги. Децата четат предимно през лятото. Липсват книгите, които се изучават в училище, затова предпочитат градската библиотека. През отчетната година ни бяха дарени 2 романа.

За Бабин ден организирахме седянка. По стара българска традиция най-възрастната баба от квартала разчупи питка за здраве на всички и разказа за обичайте в миналото.

На 14 февруари беше организирано тържество за празника „Трифон Зарезан“.

Проведе се конкурс за най-млад производител на вино и най-добра колинарка на домашно мезе.

За „Сирни Заговезни“ възродихме традицията за нашия край палене и прескачане на огън, въртене на оругльовици. Празнувахме всички заедно, дадохме си прошка и прогонихме „Злите сили“. Имаше прескачане на огън, теглене на въже, а край огъня се извъртяха кръшни български хора.

В Библиотеката беше организирана работилница за изработване на мартеници, с който децата зарадваха възрастните хора.

За осми март ден на жената организирахме банкет за жените с томбола.

За Първа пролет организирахме парти за юношите.

На Лазаров ден момичетата от квартала пресъздадоха обичая лазаруване. Лазарките бяха посрещнати в читалището, където пяха, танцуваха и рецитираха. След това обиколиха квартала и поднесоха благопожелания на стопаните.

От Великденските картички рисувани от децата беше направена изложба.

Настоятелството участва в градското шествие за „ Деня на славянската писменост и култура“ .

По-случай първи юни „ Ден на детето“ организирахме спортни игри – тенис на маса и конкурс за рисунка на тема моето Семейство.

Организирахме посещение на празника на билките. С набраните билки украсихме библиотеката.

През септември участвахме в празничното дефиле за откриване на 30-тия „Български фестивала на сливата“.

На 1 октомври организирахме почерпка за възрастните хора.

За Коледа организирахме конкурс за изработване на коледни играчки и картички, с които украсихме читалището. Беше организирано тържество за децата. И тази година децата бяха послушни и затова Дядо Коледа и Снежанка дойдоха с пълен чувал подаръци и лакомства. В коледното тържество взеха участие деца от ВС „Усмивки“ с р-л г-жа Бурева. Организирана беше младежка забава с томбола и посрещане на Новата година.

През 2023 година клуба по моделизми „Моделмания“ усъвършенства уменията и способностите на моделистите. Бяха изработени нови авиомодели и ремонтирани повредените налични. Тренировките през цялата годината бяха провеждани в гр. Ловеч с. Алеково и с. Вълчитрън.

Участие в състезания през годината :

1. м. май – Национално ученическо състезание за деца и юноши в гр. Ловеч

2. м. юни – Национален турнир –мъже, жени и юноши купа „Ловеч“.

3. м. юли-Национално първенство мъже и юноши с. Вълчитрън.

4. м. септември – Национално първенство за деца в гр. Левски и гр. Ловеч

5. м. септември – Купа „България“ с. Алеково.

За всички читалищни мероприятия се публикуват съобщение и снимки на страницата на читалището във Фейсбук. Всички мероприятия залегнали в културния календар са насочени към желанията и интересите на жителите от квартала. Единствените приходи на читалището са от субсидията и членския внос. Средствата от членския внос използваме за поддръжка и за организиране на тържествата, поддръжка на детската площадка и цветната градина.

Читалището подържа връзка на координация с културната дейност на общината и участва в провеждането на общоградски културни прояви.

Председател:............

/ П. Нанкова /